kardosdrur/scandi-wiki huggingface dataset:
Bjørnbakske Venstre

Det Bjørnbakske Venstre, kendt som Bjørnbakkerne, politisk og kulturel retning, der havde betydning i 1860'erne og 1870'erne.

Jysk Folkeforening 
Det Bjørnbakske Venstre startede i 1862 under navnet Jysk Folkeforening. Foreningen blev stiftet af Lars Bjørnbak (1824-1878), der var grundlægger af og forstander på Viby Højskole ved Århus 1857-1866. 

Broderen Thomas Bjørnbak (1819-1889) var også et fremtrædende medlem af Folkeforeningen. Thomas Bjørnbak grundlagde Smidstrup Højskole og Diskontobanken i 1855. Desuden grundlagde han Vendsyssel Tidende i 1873. Fra 1866 var han forstander på Fjellerad Højskole i Himmerland. I sine sidste år var han medarbejder på Aalborg Stiftstidende og revisor for Husmandskreditforeningen. 

Bondevennerne havde altid stået stærkest på Sjælland. Omkring 1862 var deres virksomhed ved at gå i stå. Jysk Folkeforening organiserede de jyske bondevenner og førte dermed bondevennernes politik videre. 

Jysk Folkeforenings formål var, at den privilegerede valgret til kommunalbestyrelser, amtsråd og landsting skulle erstattes med almindelig valget. 

I november 1870 – midt under den Den fransk-tyske krig – samlede Folkeforeningen underskrifter ind til Odder-Adressen. Det blev den første danske underskriftsindsamling, der krævede nedrustning. 

I 1877 blev Jysk Folkeforening opløst, og medlemmerne blev overflyttet til Grundlovsværneforeningen.

I Folketinget 
I årene omkring 1870 havde Bjørnbakkerne deres egen gruppe i Folketinget. I 1870 deltog de i dannelsen af Det forenede Venstre, men de brød snart ud og dannede deres egen gruppe. 

Ved valget i 1872 fik Bjørnbakkerne 5 mandater. Ved valget i april 1876 blev de reduceret til 3 mandater. Den sidste bjørnbakker, der blev valgt til Folketinget var løsgængeren Christian Leth-Espensen, der repræsenterede Kjellerupkredsen i 1909-1910.

Bjørnbakkernes politik 
Bjørnbakkerne var antimilitarister og pacifister. De var modstandere af krigen i 1864. Bjørnbakkerne ønskede samarbejde mellem bønder og arbejdere. De var det første parti, der førte arbejdersagen og kvindesagen frem i Folketinget. (Socialdemokraterne kom først i Folketinget i 1884). Lars Bjørnbak var medlem af Første Internationale, men meldte sig dog ud efter Slaget på Fælleden i maj 1872. 
 
Efter 1905 blev flere af Bjørnbakkernes mærkesager genoptaget af Det Radikale Venstre.

Højskoler og aviser 
Bjørnbakkerne oprettede Aarhus Amtstidende i 1866 og Vendsyssel Tidende i 1873. 

Desuden stod de bag højskolerne i Viby, Smidstrup og Fjellerad. Allerede i 1868 optog de bjørnbakske højskoler deres første kvindelige elever. 

Mottoet for de bjørnbakske skoler var: Kundskab er magt, uvidenhed er trældom. Altså: Fremad bondemand, frem!. De lå i evig strid med de grundtvigske højskoler.

Øst- og nordjysk 
Bjørnbakkerne stod stærkest i Øst- og Nordjylland dvs. i Hjørring, Aalborg, Viborg, Randers, Århus og Skanderborg amter.

Venstre
Tidligere politiske partier i Danmark
I've Been Expecting You

I've Been Expecting You er det andet studiealbum fra Robbie Williams.

Robbie Williams blev sagsøgt af Ludlow Publishing for sangen Jesus in a Camper Van, fordi den indeholdte linjer fra Loudon Wainwright III-sangen "I Am The Way", derfor blev sangen erstatet med "It's Only Us".

Nummerliste 
Alle sangen er komponeret af Williams/Chambers, med mindre andet er angivet.

 "Strong" – 4:39
 "No Regrets" – 5:10
 "Millennium" (John Barry/Leslie Bricusse/Guy Chambers/Robbie Williams) – 4:05
 "Phoenix From the Flames" – 4:02
 "Win Some Lose Some" – 4:18
 "Grace" – 3:14
 "Jesus In A Camper Van" – 3:39 (erstattet med "It's Only Us" – 2:50)
 "Heaven From Here" – 3:05
 "Karma Killer" – 4:26
 "She's the One" (Karl Wallinger) – 4:18
 "Man Machine" – 3:34
 "These Dreams" – 5:08 *

 Sangen These Dreams indeholder de skjulte sange Stand Your Ground og Stalker's Day Off"

Singler 
 Sep 1998: Millennium
 Dec 1998: No Regrets / Antmusic 
 Mar 1999: Strong
 Nov 1999: She's The One / It's Only Us

Eksterne henvisninger 
 

Album fra 1998
Robbie Williams-album
Popalbum fra Storbritannien
Rockalbum fra Storbritannien
Mary Lynn Rajskub

Mary Lynn Rajskub (udtales "RICE-cub" eller i IFA: ['raɪskʌb]) (født 22. juni 1971) er en amerikansk komedieskuespillerinde fra Trenton, Michigan. 

Hun var en af de oprindelige medvirkende i Mr. Show og havde også roller i The Larry Sanders Show og Veronica's Closet.

Hun får ordineret Ritalin for ADHD.

For nylig har hun haft mere alvorlige roller, bedst kendt i rollen som CTU analytikeren Chloe O'Brian i 24 Timer, som hun begyndte på i 2003 ved starten af seriens tredje sæson.

Hendes person blev et hit for seere og anmeldere og var en af de få personer som vendte tilbage i seriens fjerde sæson. Efter at have været gæstestjerne i en sæson, spillede Rajskub nu en central rolle i seriens fjerde og femte sæsoner.

Hun har også medvirket i Kelsey Grammers The Sketch Show på Fox Television og flere film, deriblandt Serial Slayer, Mysterious Skin, Legally Blonde 2, Sweet Home Alabama, Dude, Where's My Car?, Man on the Moon, Punch-Drunk Love, The Anniversary Party, Firewall, Weezers musikvideo til sangen "The Good Life", såvel som at spille en blind pige i Road Trip.

Hun er også en dygtig guitarist, og var en del af den komiske duo Girls Guitar Club (med Karen Kilgariff). Hun spillede også guitar og sang i et par minutter af en episode af Gilmore Girls fra 2006.

Rajskub har meldt sig som skuespiller til Young Storytellers Program.

Filmografi og tv

Eksterne henvisninger 

 
 http://www.themarylynn.com  Officiel webside,
 http://themlrfanclub.com/  Fanside

Skuespillere fra USA
24 Timer-skuespillere
William Gibson Sloan

William Gibson Sloan (4. september 1838 – 4. september 1914) var skotsk evangelist, der i flere omgange tog til Færøerne som missionær. 

Sloan, der på Shetlandsøerne fik kontakt med baptistkirken i Lerwick og blev døbt der i 1864, havde hørt de lokale fiskere berette om deres besøg på Færøerne og besluttede at tage derop i 1865. 

Som deltidsbeboer havde han ikke megen succes med sine rejser rundt på øerne for at udbrede evangeliet. På Shetlandsøerne gik han senere i menigheden Plymouth-brødrene, en frikirkelig retning, der først var blevet etableret i Dublin i Irland omkring 1829. I 1879 bosatte han sig på Færøerne, og den første mødesal - 'Sloans salur' - blev bygget samme år. Han startede den første søndagsskole på Færøerne i 1880. Samme år blev fire færinger døbt. Der skulle dog gå yderligere hen ved 30 år, før bevægelsen fik nogen større udbredelse.

Da han døde i 1914 var bevægelsen solidt etableret på Færøerne under navnet Brøðrasamkoman (Brødremenigheden), og dens medlemstal voksede kraftigt i første halvdel af 19. århundrede takket være bl.a læreren Victor Danielsen, der også præsterede at udgive en komplet bibeloversættelse i 1949 (den første på færøsk), at skrive og oversætte ca. 20 opbyggelige bøger samt udgive en salmebog med over 1000 salmer, hvoraf han selv havde digtet eller oversat næsten 900. Han døde i 1961. Det anslås at mellem 10 og 12% af Færøernes befolkning i dag er tilsluttet Brøðrasamkoman.

Litteratur 
 Sigurd Berghamar: - men Gud gav vøkst – um William Sloan og fyrstu samkomurnar. Förlaget Afturljóð, Tórshavn, 1992.
 Fred Kelling: Fisherman of Faroe: William Gibson Sloan. Leirkerid Publications, Gøta, 1993.

Eksterne henvisninger 
 Om den engelske frikirke Plymouth Brethren  (Plymouth-brødrene) som Sloan var medlem af, da han rejste til Færøerne for anden gang i 1860'erne for at missionere: Plymouth Brethren (engelsk Wiki)   —   Fra frikirkens egen hjemmeside: History of the Plymouth Brethren

Se også 

 'Religion'-afsnittet i artiklen om Færøerne

Kristne missionærer
Personer i Færøernes historie
Personer fra Skotland
ANC

ANC, akronymet henviser til flere artikler:

 African National Congress – tidligere en frihedsbevægelse, som blev det regerende politiske parti i Sydafrika ved valget 1994.
 African Nations Cup – en international fodboldturnering.
24: The Game

24: The Game er et computerspil baseret på tv-serien 24 Timer. Spillet er eksklusivt til Sonys PlayStation 2-konsol og blev udviklet af Sony Computer Entertainments Cambridge Studios, og blev udgivet af 2K Games. 24: The Game finder sted mellem sæson 2 og 3 og de fleste hovedrolleindehavere fra de to sæsoner har lagt stemmer til deres egne figurer. Dette første forsøg i spilgenren tjener også som en bro over det store hul, der var i handlingen mellem anden og tredje sæson.

Se også 
 24 Timer

Eksterne henvisninger 
 

Computerspil fra 2006
PlayStation 2-spil
Pelle Hvenegaard

Pelle Hvenegaard (født 29. august 1975 i København) er en dansk skuespiller og tv-vært.

Karriere 
Som 12-årig optrådte han i titelrollen som Pelle i den danske Oscar-vindende film Pelle Erobreren. I 2002 var han medvært på radioprogrammet "Fizkarlene" på Odense Studenterradio og i 2006 blev han vært på talkshowet KebabTv på TV 2 Zulu. Han var ligeledes vært i programmet Comedy Fight Club i 2007 på TV 2 Zulu.

I 2008 deltog Pelle Hvenegaard i Zulu Djævleræs 3, hvor han i finalen tog førstepladsen sammen med Signe Lindkvist. Han blev også vært på TV 2-programmet Dagens Mand i 2008.

Han har haft enkelte filmroller, blandt andet hovedrollen i På fremmed mark. Han har også haft en stor rolle i TV3's danske dramaserie 2900 Happiness, hvor han havde rollen som Jens Erik Von Beck.

Det seneste program, han har medvirket i, er Vild med comedy, som er et program, hvor en gruppe kendte danskere har fem dage til at finde materiale til et comedy-show.

Pelle Hvenegaard er vært på det nye Kanal 5 sportsprogram Spartan Danmark med start optagelser den 28. oktober 2016 i Frederiksværk.

Filmografi

Film og serie

TV (især som vært) 
 2003-2004 – Rundfunk (Vært)
 2007-2009 – Comedy Fight Club (Vært)
 2007-2010 – Zulu Djævleræs (Vært)
 2008-nu – Dagens Mand (Vært)
 2011 – Zulu Kvæg-ræs (Vært)
 2011 – Vild med Comedy
 2011 – Zulu Gumball
 2012- Go' Sommer Danmark (TV 2s Go' Morgen Danmarks'') sommerversion (Vært)
 2013- vært på "Herre i eget hus"

Eksterne henvisninger 
 

Skuespillere fra Danmark
Tv-værter fra Danmark
Litra MT

DSB MT 151-167 er 17 dieselelektriske lokomotiver bygget for DSB af Frichs i Århus 1958-1960.

MT'erne blev udviklet til tung rangering og lettere strækningskørsel med godstog og gjorde god fyldest i mange år, blandt andet på sidebaner og godsbaner. I de senere år anvendtes de ofte til rangering på større stationer, blandt andet ved færgehavnene.

Motorproblemer
Lokomotiverne var oprindeligt udstyret med 8-cylindrede Frichs 8.200CV-motorer, men pga. mange problemer med disse, blev de i 1968-1969 udskiftet til Maybach-Mercedes 820 B, 12-cylindrede dieselmotorer. Herefter kørte lokomotiverne uden væsentlige problemer frem til udrangering i slutningen af 1990'erne. Et enkelt lokomotiv blev dog udrangeret allerede 1990 efter sammenstød med et MX-lokomotiv i Rødby Færge.

Bevaring
Enkelte lokomotiver er bevaret ved veteranbaner og Jernbanemuseet.

MT
MT
VM i ishockey 1959

Verdensmesterskabet i ishockey 1959 var det 26. verdensmesterskab i ishockey gennem tiden, arrangeret af IIHF. For de europæiske hold gjaldt mesterskabet endvidere som det 37. europamesterskab. Turneringen blev spillet i Tjekkoslovakiet i perioden 5. – 15. marts 1959.

De 15 tilmeldte hold var det højeste antal efter 2. verdenskrig, og derfor blev VM afviklet i to niveuer. De 12 bedste hold spillede "A-VM", mens de sidste tre hold sammen med et tjekkoslovakisk B-hold spillede "B-VM", som blev kaldt "europæisk kriterium". Ved A-VM blev der først spillet en indledende runde i tre grupper, hvorfra de to bedste i hver gruppe gik videre til finalerunden om 1.-6.pladsen, mens de sidste seks hold spillede videre i placeringsrunden om pladserne 7-12.

Det blev en spændende turnering, som ingen hold kom ubesejrede igennem. Canada vandt VM for 18. gang foran Sovjetunionen, der måtte nøjes med sølv og dermed EM-titlen (for femte gang). I den indbyrdes kamp mellem guld- og sølvmedaljevinderne vandt Canada 3-2 over Sovjetunionen. Værtslandet Tjekkoslovakiet tog sig af bronzemedaljerne efter lige nøjagtig at være sluttet foran USA på bedre målkvotient.

Turneringen bød også på det første møde nogensinde mellem Vesttyskland og Østtyskland, der mødtes i placeringsrunden. Vesttyskerne vandt det prestigefyldte møde med hele 8-0.

A-VM

Indledende runde 

De 12 lande var inddelt i tre grupper med fire hold. De to bedste fra hver gruppe gik videre til finalerunden, mens de øvrige hold fortsatte i placeringsrunden.

Gruppe A i Bratislava

Gruppe B i Brno

Gruppe C i Ostrava

Placeringsrunde 

De to lavest placerede hold fra hver indledende gruppe gik videre til placeringsrunden, hvor der blev spillet om placeringerne 7-12. Kampene blev spillet i Kladno, Mladá Boleslav og Kolín.

Finalerunde 

De to bedste hold fra hver indledende gruppe gik videre til finalerunden, hvor der blev spillet om 1.-6.pladsen. Alle kampene blev spillet i Prag.

Samlet rangering

B-VM 

De tre hold, der ikke blev plads til ved A-VM, Rumænien, Ungarn og Østrig, spillede "Europæisk kriterium" – senere kaldt B-VM, sammen med et tjekkoslovakisk B-hold, der egentlig deltog uden for konkurrence. Kampene blev spillet i Prag og Plzeň.

Kilder / eksterne henvisninger 
 IIHF (officiel hjemmeside)
 VM i ishockey (officiel hjemmeside)

1959
Ishockey i 1959
Tâb

Tâb er et brætspil fra Mellemøsten og Nordafrika muligvis beslægtet med det danske spil daldøs.

Brætspil
Sankt Pauls Skole

Sankt Pauls Skole er en katolsk privatskole på Frøgård Allé i Taastrup, hvis fundament og virke bygger på det katolsk-kristne livs- og menneskesyn. Skolen består af børnehaveklasse til og med 9. klassetrin med i alt cirka 250 elever og cirka 25 lærere inklusiv personale til den tilhørende fritidsordning. Skolens fritidsordning tilbydes skolens elever fra børnehaveklassen til 3. klasse og er fysisk lokaliseret på selve skolen. Skolens kendetegn er det kristne symbol træet, som skal symbolisere vækst, livskraft og den evige tro.

Historie 
Sankt Pauls Skole blev etableret den 1. august 1976 med tre klasser – en børnehaveklasse, en 1. og en 2. klasse – i menighedssalen i Sankt Pauls Kirkes sogn på Køgevej i Taastrup. Skolen blev navngivet efter den nærliggende romersk-katolske Sankt Pauls Kirke på Frøgård Allé i Taastrup. Efter at skolen havde levet en omvandrende tilværelse med sine klasser placeret på flere forskellige lokaliteter, overtog skolen endeligt den 1. november 1981 bygningerne på Frøgård Allé, og den 12. november flyttede lærere og elever ind. Forinden overtagelsen havde Ansgarstiftelsen købt grunden og begyndte byggeriet af skolens nuværende bygninger, som siden hen har oplevet udvidelser i fire etaper.

Eksterne henvisninger 
 Sankt Pauls Skoles hjemmeside

Katolske skoler i Danmark
Taastrup
Sankt Pauls Kirke (Taastrup)

Sankt Pauls Kirke er en romersk-katolsk kirke beliggende på Frøgård Allé i Høje Taastrup med en af de største katolske menigheder i bispedømmet København. Ved siden af ligger den katolske privatskole Sankt Pauls Skole.

Kirkebladet ved Sankt Pauls Kirke, kaldet Sogneblad for Sankt Pauls Kirke, udkommer 4 gange årligt.

Historie 
Taastrup og Hedehusene havde en stor katolsk menighed i begyndelsen af 1900-tallet, men stod med hverken kirke eller præst. Den 10. august 1922 på Husmandsvej i Tasstrup lagde en gartner Andersen dog hus til at pater Günther fra jesuitterne i Ordrup kunne holde en katolsk messe for første gang i Taastrup siden reformationen i 1536. Grundet den lille plads købtes en ledig kirke i Aldersrogade i København for 1.000 kroner, og en stor del blev flyttet til en bid af gartnerens jord. Kirken blev dog i stedet for beklædt med træ, så den fremstod som en norsk stavkirke. Kirkens klokke var den gamle skoleklokke fra Sct. Andreskollegiet i Ordrup, glasmalerierne og de udskårne lysekroner fra Rosenkranskirken på Frederiksberg, mens en af initiativtagerne til byggeriet, billedhugger Windfeld-Schmidt stod for det fine billedskærerarbejde på korsvejsstationerne. Kirken blev indviet som katolsk sognekirke den 15. oktober 1933 af biskop Josef Brems m.v. Først i 1974 blev kirken udvidet med en præstebolig og et menighedshus ved kirken.

Omkring 1990 var kirkens rammer blevet for trange i forhold til menighedens daværende størrelse på over 1.800 medlemmer. Efter store bidrag fra de tyske katolikker blev en kirke i Høje Taastrup indviet den 5. juni 1995 – da man var gået i procession til kirken efter en afskedsmesse i den gamle kirke. Katolikkerne solgte sidenhen den gamle kirke til kopterne.

Galleri

Eksterne henvisninger 
 Sankt Pauls Kirkes hjemmeside

Katolske kirker i Danmark
Taastrup
Kirker i Høje-Taastrup Kommune
Sankt Nikolaj Skole

Sankt Nikolaj Skole er en katolsk privatskole på Kirkegade i Esbjerg, hvis fundament og virke bygger på det katolsk-kristne livs- og menneskesyn. Skolen består af børnehaveklasse til og med 10. klassetrin med i alt cirka 250 elever og cirka 27 lærere inklusiv andet personale. Skolens kendetegn illustrerer det kristne symbol korset. Kun en mindre del af skolens elever er i dag katolikker. Skolen ligger ved siden af Sankt Nikolaj Kirke på hjørnet af Kirkegade og Nygårdsvej.

Historie 
Den 29. august 1903 blev grundstenen til Sankt Joseph Hospital i Esbjerg lagt af Sankt Joseph Søstrene, som indviede hopitalet den 1. september 1904. Siden hen fandt den katolske nonneorden det naturligt at oprette en katolsk privatskole i tilknytning med hospitalet. Beboelsesejendommen i Nørregade 61 blev erhvervet til formålet og Sankt Nikolaj Skole startede den 22. august 1905 med 5 elever på 2. sal. Skolen blev navngivet efter den hellige Sankt Nikolaus, som er beskytter af børn og af søens folk.

Eksterne henvisninger 
 Sankt Nikolaj Skoles hjemmeside

Katolske skoler i Danmark
Uddannelsesinstitutioner i Esbjerg
Etableret i 1905
Friskoler i Danmark
Sáhkku

Sáhkku er et brætspil udbredt blandt samer i kystnære egne i Nordnorge, Nordsverige og Rusland. Spillet er beslægtet med det danske spil daldøs.

Brætspil
Third-person shooter

Third-person shooter (også kaldt TPS eller 3PS) er en computerspilsgenre. Spillerens synsvinkel i denne genre er udefra og som regel lidt bagved karakteren (sammenlign med first-person shooter), og hvor spillerens mål er at eliminere modstandere, f.eks. med skydevåben. I nogle nyere 3D-skydespil er der mulighed for at vælge fra førstepersons- og tredjepersonssynsvinkel.

Eksempler på TPS-spil 
 24: The Game
 Max Payne
 Serious Sam (også mulighed for førstepersonssynsvinkel)
 Star Wars: Battlefront-serien
 The Suffering (også mulighed for førstepersonssynsvinkel)
 Tomb Raider
 Battlefield Heroes
 De seneste spil i Grand Theft Auto-serien

Se også 
 First-person shooter

Computerspilsgenrer
Egenværdi, egenvektor og egenrum

Indenfor matematikken, primært lineær algebra, er en egenvektor af en transformation defineret som en vektor der har uændret retning efter denne transformation. Egenværdien er det antal gange vektoren er blevet skaleret efter den tilsvarende transformation, og sidst men ikke mindst defineres et egenrum som en mængde af egenvektorer med fælles egenværdi.

Egenværdiproblemet 
Normalt formaliserer man de tre begreber ved det såkaldte egenværdiproblem, som blot er en matematisk skrivemåde der samler informationerne i en enkelt ligning:

Dette er altså ligningen for en lineær afbildning, med en matrix A ganget med en vektor x, som tilsammen giver et multiplum af vektoren x. Netop det at vektoren giver et antal gange af sig selv er selve "problemet".

Lambda (λ) kaldes for egenværdien, generelt egenværdierne, da der typisk er lige så mange egenværdier, som der er rækker i matricen. x kaldes for egenvektoren til de respektive egenværdier λ.

Fremgangsmåde 
Det er muligt at bestemme egenværdier og egenvektorer for en vilkårlig matrix, ud fra en ganske bestemt algoritme, som i princippet indeholder ganske få beregninger. Rækkefølgen foregår således at man først finder frem til egenværdierne, for derefter at finde frem til de dertil hørende egenvektorer. Egenværdierne kommer ud af det såkaldte karakteristiske polynomium til matricen A hvor karakterligningen, som den også kaldes, udtrækkes på denne måde:

I formlen betegner A altså matricen angivet fra før. I betegner en enhedsmatrix af samme størrelse som A, og når λ ganges på enhedsmatricen svarer det altså tilsammen til at vi trækker λ fra i diagonalen på A. Man tager nu determinanten af denne matrix. Dette betyder altså også at et krav til matricen skal finde egenværdier til, skal være kvadratisk. Denne ligning, som er et polynomium af en grad svarende til størrelsen på matricen, sættes lig nul hvor løsningerne til ligningen svarer til egenværdierne. Egenvektorerne findes herefter vha. følgende formel, hvor x er det vi kalder egenvektoren:

Abstrakt algebra
Lineær algebra
Klingstrup

Klingstrup er en gammel bispegård, som tilhørte Odense Stift før 1536. Gården ligger ved Vejstrup Å, i Skårup Sogn i Svendborg Kommune. Hovedbygningen er opført i 1820 som afløsning for en tidligere borggård med voldgrave.

Klingstrup Gods er på 238 hektar.

Ejere af Klingstrup
 1394 var den ejet af Johnannes Est de Cleynasthorp
 1437 ejedes den af væbneren Krabbe
 (1490-1536) Odense Bispestol
 (1536-1564) Kronen
 (1564-1577) Lisbet Johansdatter Urne gift Lykke
 (1577-1593) Johan Bockholt
 (1593-1603) Bendix Hartvigsen
 (1603-1621) Susanne Lykke gift Hartvigsen
 (1621-1631) Mourids von Aschersleben / Claus Brockenhuus
 (1631-1637) Claus Brockenhuus
 (1637-1658) Henning Henningsen Valkendorf 
 (1658) Margrethe Blome gift Valkendorf
 (1658-1665) Henning Henningsen Valkendorf 
 (1665-1680) Kirsten Kruse gift Valkendorf
 (1680-1724) Jørgen Henning Henningsen Valkendorf
 (1724-1727) Helle Trolle gift Valkendorf
 (1727) Børge Jørgensen Valkendorf / Henning Christopher Jørgensen Valkendorf 
 (1727-1740) Henning Christopher Jørgensen Valkendorf 
 (1740-1772) Anne Margrethe von Halem gift Valkendorf
 (1772-1791) Charlotte Marie von Halem
 (1791) Hans Koefoed
 (1791-1801) Frederik Christian af Augustenborg 
 (1801-1803) Hans Koefoed
 (1803-1810) Rasmus Rasmussen
 (1810-1811) Enke Fru gift (1) Rasmussen (2) True
 (1811-1837) Christen True
 (1837-1853) Rasmus Langkilde / Henrik Langkilde / Peter Mayntz
 (1853-1860) Rasmus Langkilde / Henrik Langkilde
 (1860-1877) Dorthea Helene Lollesgaard gift Langkilde
 (1877-1906) Hans Lauesen
 (1906-1910) Henrik Langkilde Lauesen
 (1910-1915) Margrethe Holck
 (1915-1916) N. Melgaard / S. Christensen
 (1916-1922) P. H. Tvede
 (1922-1927) C. J. Nielsen
 (1927-1970) Ulf Krabbe Schiøttz-Christensen
 (1970-1990) Leif Schiøttz-Christensen
 (1990-) Jørgen Schiøttz-Christensen

Eksterne links 
 Klingstrup på Historisk Atlas 
 Hjemmeside for Klingstrup Hovedgaard

Herregårde i Svendborg Kommune
Herregårde i Svendborg Amt
Ærkehertug

Ærkehertug (tysk: Erzherzog) var en titel som blev brugt af prinser af huset Habsburg. Titlen blev anvendt fra midten af 1400-tallet.

Titler
Morgenstedet

Morgenstedet er en vegetarisk restaurant beliggende på Christiania. Stedet drives som en forening af frivillig arbejdskraft.

Til forskel fra mere traditionelle restauranter bærer Morgenstedet mere præg af kantine. Der er 2-3 varme retter hver dag, samt suppe og salater. Indendørs er der blot 3 borde med plads til henholdsvis ca. 4, 8 og 10 mennesker, hvis man spiser der alene eller sammen med en anden deler man et af de lange borde. Udendørs er der indtil flere borde men det er ikke overdækket så dér er man overladt til elementernes vilje.

Eksterne henvisninger 
 Morgenstedets officielle websted
 Alt om København om morgenstedet 

Værtshuse og spisesteder i København
Christiania